

**ROKIŠKIO RAJONO SAVIVALDYBĖS TARYBA**

**SPRENDIMAS**

**DĖL ROKIŠKIO RAJONO SAVIVALDYBĖS VIETINĖS REIKŠMĖS KELIŲ, GATVIŲ IR TAKŲ STATYBOS, REKONSTRUKCIJOS AR REMONTO 2019-2021 M. PRIORITETINIO SĄRAŠO PATVIRTINIMO**

2019 m. balandžio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Rokiškio rajono savivaldybės tarybos 2018 m. lapkričio 30 d. sprendimo Nr. 269 „Dėl Kelių priežiūros ir plėtros programos lėšų, skirtų savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimo“ 17 punktu, Rokiškio rajono savivaldybės taryba nusprendžia:

1. Patvirtinti Rokiškio rajono savivaldybės vietinės reikšmės kelių, gatvių ir takų statybos, rekonstrukcijos ar remonto 2019–2021 m. prioritetinį sąrašą (pridedama).

2. Pripažinti netekusiu galios Rokiškio rajono savivaldybės 2018 m. gruodžio 21 d. sprendimą Nr. TS-288 „Dėl Rokiškio rajono savivaldybės vietinės reikšmės kelių, gatvių ir takų statybos, rekonstravimo ar remonto 2019–2021 m. prioritetinio sąrašo patvirtinimo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Augustinas Blažys

PATVIRTINTA

Rokiškio rajono savivaldybės

tarybos 2019 m. balandžio 26 d.

sprendimu Nr. TS-

**ROKIŠKIO RAJONO SAVIVALDYBĖS VIETINĖS REIKŠMĖS KELIŲ, GATVIŲ IR TAKŲ STATYBOS, REKONSTRUKCIJOS AR REMONTO 2019-2021 M. PRIORITETINIS SĄRAŠAS**

|  |  |  |  |  |  |
| --- | --- | --- | --- | --- | --- |
| Eil.Nr. | Kelio (gatvės) pavadinimas | 2019 m. | 2020 m. | 2021 m. | Numatomi  finansavimo šaltiniai (Kelių priežiūros ir plėtros programos (KPPP)) |
|  |  |
| 1. | Pandėlio miesto Sporto gatvė | Rangos darbai |  |  | KPPP |
| 2. | Rokiškio miesto Gedimino gatvė | Rangos darbai |  |  | KPPP |
| 3. | Rokiškio kaimiškosios seniūnijos Skemų kaimo Sniegių gatvė | Rangos darbai |  |  | KPPP |
| 4. | Kriaunų seniūnijos Bradesių kaimo vietinės reikšmės kelias Nr. KRN-94 | Rangos darbai |  |  | KPPP |
| 5. | Rokiškio miesto Skersinė gatvė | Rangos darbai |  |  | KPPP |
| 6. | Kazliškio seniūnijos Kazliškio kaimo Žalioji gatvė | Rangos darbai |  |  | KPPP |
| 7. | Kazliškio seniūnijos Kazliškio kaimo Sodų gatvė | Rangos darbai |  |  | KPPP |
| 8. | Obelių seniūnijos Audronių I kaimo Žvėrinčiaus gatvė | Rangos darbai |  |  | KPPP |
| 9. | Obelių seniūnijos Audronių I kaimo J. Vienožinskio gatvė | Rangos darbai | Rangos darbai | Rangos darbai | KPPP (rezervas) |
| 10. | Rokiškio miesto A. Strazdelio gatvės takas | Inžinerinės paslaugos ir rangos darbai |  |  | KPPP |
| 11. | Rokiškio kaimiškosios seniūnijos Kavoliškio kaimo Vilties gatvės takas | Inžinerinės paslaugos ir rangos darbai |  |  | KPPP |
| 12. | Rokiškio miesto Ąžuolų gatvės takas | Inžinerinės paslaugos ir rangos darbai |  |  | KPPP |
| 13. | Rokiškio miesto Vytauto gatvės takas | Inžinerinės paslaugos ir rangos darbai | Rangos darbai |  | KPPP |
| 14. | Rokiškio kaimiškosios seniūnijos Kavoliškio kaimo Melioratorių gatvė | Inžinerinės paslaugos | Rangos darbai |  | KPPP |
| 15. | Kamajų seniūnijos Aukštakalnių kaimo Kamajų gatvė | Inžinerinės paslaugos | Rangos darbai |  | KPPP |
| 16. | Kamajų seniūnijos vietinės reikšmės kelias Nr. KM-217 | Inžinerinės paslaugos | Rangos darbai |  | KPPP |
| 17. | Rokiškio kaimiškosios seniūnijos Parokiškės kaimo Atgimimo gatvė | Inžinerinės paslaugos ir rangos darbai |  |  | KPPP |
| 18. | Pandėlio seniūnijos vietinės reikšmės kelias Nr. PD-172 | Inžinerinės paslaugos | Rangos darbai |  | KPPP |
| 19. | Rokiškio kaimiškosios seniūnijos Žiobiškio kaimo Šilo gatvė | Inžinerinės paslaugos | Rangos darbai |  | KPPP |
| 20. | Juodupės seniūnijos Juodupės miestelio P. Cvirkos gatvė | Inžinerinės paslaugos | Rangos darbai |  | KPPP |
| 21. | Juodupės seniūnijos Juodupės miestelio Palangos gatvė | Inžinerinės paslaugos | Rangos darbai |  | KPPP |
| 22. | Rokiškio miesto Aušros gatvė |  | Inžinerinės paslaugos | Rangos darbai | KPPP |
| 23. | Rokiškio kaimiškosios seniūnijos Skemų kaimo Klevų gatvė |  | Inžinerinės paslaugos | Rangos darbai | KPPP |
| 24. | Jūžintų seniūnijos vietinės reikšmės kelias Nr. JZ-28 | Rangos darbai | Rangos darbai | Rangos darbai | KPPP (rezervas) |
| 25. | Rokiškio kaimiškosios seniūnijos vietinės reikšmės kelias Nr. JZ-25 | Rangos darbai | Rangos darbai | Rangos darbai | KPPP (rezervas) |
| 26. | Rokiškio kaimiškosios seniūnijos vietinės reikšmės kelias Nr. RK-82 | Rangos darbai | Rangos darbai | Rangos darbai | KPPP (rezervas) |
| 27. | Rokiškio miesto K. Donelaičio gatvė |  | Inžinerinės paslaugos | Rangos darbai | KPPP |
| 28. | Obelių miesto Dirbtuvių gatvė |  | Inžinerinės paslaugos | Rangos darbai | KPPP |
| 29. | Rokiškio kaimiškosios seniūnijos Barvainiškio kaimo Centro gatvė |  | Inžinerinės paslaugos | Rangos darbai | KPPP |
| 30. | Obelių miesto J. Jablonskio gatvės takas |  | Inžinerinės paslaugos | Rangos darbai | KPPP |
| 31. | Rokiškio miesto Perkūno gatvė |  | Inžinerinės paslaugos | Rangos darbai | KPPP |
| 32. | Panemunėlio seniūnijos Panemunėlio miestelio Nemunėlio gatvė |  | Inžinerinės paslaugos | Rangos darbai | KPPP |
| 33. | Rokiškio kaimiškosios seniūnijos Kavoliškio kaimo Komaro gatvė |  | Inžinerinės paslaugos | Rangos darbai | KPPP |
| 34. | Juodupės seniūnijos Juodupės mietelio Liepų gatvė |  | Inžinerinės paslaugos | Rangos darbai | KPPP |
| 35. | Kamajų seniūnijos Juodonių kaimo Piliakalnio gatvė |  |  | Inžinerinės paslaugos | KPPP |
| 36. | Obelių miesto Kamajų gatvė |  |  | Inžinerinės paslaugos | KPPP |
| 37. | Rokiškio miesto Upės Tako gatvė |  |  | Inžinerinės paslaugos | KPPP |
| 38. | Rokiškio kaimiškosios seniūnijos Bajorų kaimo Pušyno gatvė |  |  | Inžinerinės paslaugos | KPPP |
| 39. | Rokiškio miesto Sporto gatvė |  |  | Inžinerinės paslaugos | KPPP |
| 40. | Rokiškio kaimiškosios seniūnijos Bajorų kaimo Liepų gatvė |  |  | Inžinerinės paslaugos | KPPP |
| 41. | Juodupės seniūnijos Juodupės mietelio Skersinė gatvė |  |  | Inžinerinės paslaugos | KPPP |
| 42. | Rokiškio miesto S. Nėries gatvė |  |  | Inžinerinės paslaugos | KPPP |
| 43. | Rokiškio miesto Pagojės gatvė |  |  | Inžinerinės paslaugos | KPPP |
| 44. | Jūžintų seniūnijos Jūžintų miestelio Beržų gatvė |  |  | Inžinerinės paslaugos | KPPP |
| 45. | Jūžintų seniūnijos Jūžintų miestelio Ateities gatvė |  |  | Inžinerinės paslaugos | KPPP |
| 46. | Rokiškio kaimiškosios seniūnijos Degsnių kaimo Degsnių gatvė |  |  | Inžinerinės paslaugos | KPPP |

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS VIETINĖS REIKŠMĖS KELIŲ, GATVIŲ IR TAKŲ STATYBOS, REKONSTRUKCIJOS AR REMONTO 2019-2021 M. PRIORITETINIO SĄRAŠO PATVIRTINIMO“ AIŠKINAMASIS RAŠTAS**

2019-04-16

Rokiškis

**Parengto sprendimo projekto tikslai ir uždaviniai.** Šiuo sprendimo projektu siūloma pripažinti netekusiu galios Rokiškio rajono savivaldybės tarybos 2018 m. gruodžio 21 d. sprendimu Nr. TS-288 patvirtintą Vietinės reikšmės kelių, gatvių ir takų statybos, rekonstrukcijos ar remonto 2019-2021 m. prioritetinį sąrašą ir patvirtinti naują.

**Šiuo metu esantis teisinis reglamentavimas.** Rokiškio rajono savivaldybės tarybos 2018 m. lapkričio 30 d. sprendimas Nr. TS-269 „Dėl Kelių priežiūros ir plėtros programos lėšų, skirtų savivaldybės vietinės reikšmės keliams ir gatvėms tiesti, rekonstruoti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimo“, Rokiškio rajono savivaldybės 2018 m. gruodžio 21 d. sprendimas Nr. TS-288 „Dėl Rokiškio rajono savivaldybės vietinės reikšmės kelių, gatvių ir takų statybos, rekonstravimo ar remonto 2019-2021 m. prioritetinio sąrašo patvirtinimo“.

**Sprendimo projekto esmė**. Sprendimo projektu siūloma patvirtinti naują 2019–2021 m. vietinės reikšmės kelių, gatvių ir takų statybos, rekonstravimo ar remonto prioritetinį sąrašą, kuris su tam tikrais pakeitimais būtų sudarytas esamo sąrašo pagrindu. Prioritetinis sąrašas siūlomas keisti dėl 2 pagrindinių priežasčių:

1. Šiuo metu galiojančio sąrašo eilutėse Nr. 14 ir Nr. 15 buvo numatytas pėsčiųjų ir dviračių takų įrengimas Rokiškio miesto Respublikos ir Panevėžio gatvėse. 2019 metais Kelių priežiūros ir plėtros programos (toliau – KPPP) lėšomis buvo suplanuota parengti šių takų įrengimo techninius projektus. Šiuo metu takai yra valstybinė žemėje ir Nekilnojamojo turto kadastre neįregistruoti statiniai. Tačiau Rokiškio miesto Respublikos ir Panevėžio gatvės yra valstybinės reikšmės krašto kelio Nr. 123 Biržai-Pandėlys-Rokiškis tęsinys ir vadovaujantis Lietuvos Respublikos Vyriausybės 2017 m. kovo 29 d. nutarimu Nr. 238 yra valdomos ir disponuojamos patikėjimo teise Lietuvos automobilių kelių direkcijos prie Susisiekimo ministerijos (toliau – LAKD). Vadovaujantis kelių įstatymo 2 str. 5 p., šalia gatvių esantys takai yra minėtų gatvių elementai. Rokiškio rajono savivaldybės administracija kreipėsi į LAKD dėl galimybės šiuos takus suremontuoti KPPP lėšomis, tačiau gavo atsakymą, jog valstybinės reikšmės kelio elementų KPPP lėšomis remontuoti negalima. Atsižvelgiant į tai, siūloma išbraukti iš prioritetinio sąrašo eilutėse Nr. 14 ir Nr. 15 nurodytus objektus. Išbraukus šiuos objektus, žemiau esantys objektai pakiltų į atitinkamai aukštesnes sąrašo vietas, nekeičiant jų eiliškumo, o kai kur pasikeistų projektų įgyvendinimo metai (žr. lyginamąjį variantą). Kadangi išbraukus objektus kapitalo investicijoms 2019-2021 m. laikotarpyje galimai būtų panaudojama per mažai KPPP lėšų, todėl siūloma paskutinėje sąrašo vietoje įtraukti papildomą objektą iš anksčiau į sąrašą nepatekusių, kuris gauna daugiausiai balų pagal rajono tarybos patvirtintus atrankos vertinimo kriterijus. Toks objektas yra Rokiškio kaimiškosios seniūnijos Degsnių kaimo Degsnių gatvė (eilutė Nr. 46).

2. Lietuvos Respublikos Vyriausybės 2018 m. gruodžio 27 d. nutarime Nr. 1395 „Dėl Kelių priežiūros ir plėtros programos finansavimo lėšų naudojimo 2019 metų sąmatos patvirtinimo“ numatyta 10 mln. eurų vietinės reikšmės keliams su žvyro danga asfaltuoti. Ši suma bus paskirstyta savivaldybėms vadovaujantis Lietuvos Respublikos susisiekimo ministro 2019 m. balandžio 5 d. įsakymu Nr. 3-168 „Dėl Kelių priežiūros ir plėtros programos finansavimo lėšų vietinės reikšmės keliams su žvyro danga asfaltuoti paskirstymo 2019 metais tvarkos aprašo patvirtinimo“. Lėšos bus paskirstytos atsižvelgiant į rajono vietinės reikšmės kelių su žvyro danga ilgį ir nuolatinių gyventojų skaičių. Preliminariais duomenimis Rokiškio rajono savivaldybei bus skirta apie 197 tūkst. eurų. Lėšomis galima atlikti tik žvyrkelių paprastojo remonto ir kapitalinio remonto darbus, o savivaldybė turi prisidėti ne mažiau kaip 50 proc. visų tinkamų finansuoti projekto išlaidų. Šią dalį sumos galima finansuoti KPPP lėšomis, kurias savivaldybė gauna kasmet. 2019 metais pagal esamą prioritetinį sąrašą žvyrkelių asfaltavimo programa būtų galima finansuoti Rokiškio miesto Gedimino ir Skemų kaimo Sniegių gatvių bei Bradesių kaimo kelio KRN-94 kapitalinio remonto darbus. Šiems darbams būtų reikalinga tik dalis numatomos preliminarios lėšų sumos, todėl siekiant, kad likusi dalis nebūtų prarasta, tvirtinant naują prioritetinį sąrašą, siūloma numatyti dar bent vieno žvyrkelio asfaltavimą 2019 metais. Nekeičiant eiliškumo, aukščiausiai esantis žvyrkelis yra Rokiškio kaimiškosios seniūnijos Parokiškės kaimo Atgimimo gatvė (eilutės Nr. 17), todėl siūloma 2019 metais numatyti ne tik projektavimo paslaugas, bet ir rangos darbus.

**Galimos pasekmės, priėmus siūlomą tarybos sprendimo projektą**:

**teigiamos** – pagerės kelių ir gatvių būklė, padidės eismo saugumas;

**neigiamos** – nėra.

**Kokia sprendimo nauda Rokiškio rajono gyventojams.** Sutrumpės kelionės laikas, sumažės transporto priemonių eksploatacinės išlaidos ir oro tarša, padidės saugumas keliuose.

**Finansavimo šaltiniai ir lėšų poreikis**. Kelių priežiūros ir plėtros programa.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vyriausiasis specialistas Augustinas Blažys